لسلام عليكم
اقدم لكم مجموعه اشعار شعبيه
اشوفج مو مثل ماشوف كل الناس
لان دقة جمالج عالارض تحفة
احذرج وحدج بالغرفة لتكعدين
بس تصفن الحسنج توكع الغرفة
وهذا شعر خرافي لاي بنيه حلوه بالجامعه
انت الجامعه وكل احنه الج طلاب
ويضل بيج العميد الدلع والخفه
تعليمج العالي اقسم عليج ايلوك
بس حسنج بجفه وعلمج ابجفه
سكنتي المكتبه هاكد شريتي اقلام
ودخلتي الامتحان اشحالتج كلفه
اخذتي انت صفر مو لان ماتقرين
لان ذاب القلم بجفوفج الترفه
بالسنتر دخيلج فدوه لتمرين
لان كل مره منج تنكلب زفه
جم طالب تسودن من دلع ممشاج
ومن كد الثكل جم طالب اتوفه
حددتي البشر بالحمره والتحديد
عزه بعينج ولج مارايده الشفه
امس لفه اشتريتي ومن حلات اشفاج
كامت بالشفايف تاكل اللفه
طبع ذيب وغزاله تجمعن بيك
وسبحانه الجمع رقه بشراسه
الناس تكوم تحرس من يجي الليل
وانته الليل لازملك حراسه
لغز ماحله كلمن حاول وياه
بشرجسمه الكمر والشمس راسه
ياواحه عسل والعمر خلص جوع
على كيفك بس دبج ماردنه طاسه
جان الكلب خالي واني جنت وحيد
عليج شجابني ويمج شوداني
صفه ليلي صبح والصبح مثل الليل
وغارك بالعشك من دون صحباني
وجوة الناس تضحك والافراح تزيد
واني بكل وقت تضاعف احزاني
وقوي جان الكلب وعيوني خوش عيون
مابجاهن احد مهما اذاني
بس انتِ غرامج كدر يلوي الايد
وضعفني وكبال الناس بجاني
دنياتك صبح مابيهه لون الليل-
عايش بالنهاروليك عيونك-
ماعندك حلك عندك ورد ينباس-
ليلوامسطرات اتسطرسنونك-
تفوز انته الملك من تدخل استفتاء-
واحله اهل الارض لازم يخلونك-
وماصدك هلك ينطوك لانسان-
وبس ليوسف المفروض ينطونك
حقج ما دريتي بحالتي شصار
من عني ابتعدتي وكَلتي زعلانه
ما أكَدر بدونج هذا واقع حال
الكَلب ينبض شلون وماكو شريانه
يبو طول الحلو لا تبعد أترجاك
لأن بعدك أحس ايزيدلي اجنوني,,,,
و لأن مره غبت ما شافتك هالعين
حظر نظرات سوت لجلك عيوني
يالكلج إنوثه من الجدم للراس
وأحس كلبي بضحكتج ياكل بروحه
جمالج موطبيعي يدوخ الصوبين
ومامعصومه روحي ودوم مفضوحه
الدرس علم الطبيعه والجمال يفوز
إذا بدقة جمالج قدم طروحه
مثل ظلك جنت بالخطوة نمشي ثنين
مشيت انت بظلام وتيهت ظلك
دليني عليك سنين تايه بيك
امشي وياي ادورك خاطر اندلك
عرفني عله شخصك رايد احجي وياك
بس كلمة وبعد ما غيرها انكلك
وحدة من الثنين ووحدة راح اختار
لو كلك احبك لو احب كلك
سبحان الخلق هاي الترافة-
وحط كل الجمال بعينك الحلوه-
وسبحان الصنع هذا الشعروالطول-
وانطاك المحنه وشال كل قسوة-
ياريحة مسك ياعنبر المشخاب-
ياهيبه الدله وريحة الكهوة-
-----------------------------
يوسف من طلع يتمشه عانسوان-
صح جرحن اديهن لكن باشوه-
بس انته بطلعتك مالكينه اجفوف-
كمنه انكص ادينه بكل اثر خطوة
وهذا شعر اذا واحد زعلان من الاخر شعر خرافي
اذا زعلان كَلّي حتى اراضيك
بس صعبه اليحب يزعل على روحه
واذا قصدك عتب وتكَول ناسيك
هم شايف بشر يتبره من روحه
انتَ تعيش بيه شلون امر بيك
لا تسأل بعد عالجيه والروحه
وعلى باب العشگ تذكر واتانيك
وتتأخر علي دمعاتي مفضوحه
ومثل حال الطفل حالى من الاكَيك
اشوف الدنيا عيد وانتَ مرجوحه
هسه تريد تزعل يعني اخليك
لو مو بس عذر لو جايب اطروحه
شارك بالرد على الموضوع من خلال عضوية الفيس بوك
hauhv uvhrdm pg,m